بیگ ھیت میوزیک

وێنۆک
بیگ هیت میوزیک (پێشتر بە بیگ هیت ئینتەرتەینمنت ناسرابوو) کۆمپانیایەکی سەرگەرمیی کۆریای باشوورە کە لە ساڵی ٢٠٠٥ لەلایەن بانگ شی-هیووکەوە دامەزراوە. لە مانگی ئازاری ٢٠٢١دا لەلایەن کۆمپانیای خاوەنیەوە، هایب کۆرپۆرەیشن، کە پێشتر ناوی کۆمپانیای بیگ هیت ئینتەرتەینمنت ئێڵ تی دی بوو، ناوەکەی گۆڕدرا. لە ئێستادا، تەنیاژەن لی هیوون و گرووپە کوڕەکانی وەک بی تی ئێس و تی ئێکس تی لەم کۆمپانیایەدا درێژە بە چالاکییەکانیان دەدەن. ئەم کۆمپانیایە پێشتریش ماڵی تەنیاژەن لیم جیۆنگ هی، گرووپەکانی ٨ئەیت، ٢ ئەی ئێم و، گلام بوو.

 مێژوو 

 ٢٠٠٥–٢٠٢٠: Big Hit Entertainment 
کۆمپانیای بیگ هیت ئینتەرتەینمەنت لە ١ی شوباتی ٢٠٠٥ دامەزراوە و، لە ساڵی ٢٠٠٧ گرێبەستی لەگەڵ تیپی میوزیکی سێ کەسیی ٨ئەیت واژۆ کرد. لە ساڵی ٢٠١٠ کۆمپانیاکە گرێبەستێکی بەڕێوەبردنی هاوبەشی لەگەڵ کۆمپانیای JYP Entertainment واژۆ کرد لەبری گرووپێکی کوڕان بە ناوی 2AM. لەو ساڵەدا، بانگ شی-هیووک وەک یەکەم ئەندامی BTS گرێبەستی لەگەڵ RM واژۆ کرد و دەستی بە ئۆدیشن لە سەرتاسەری وڵات کرد بۆ دامەزراندنی ئەندامانی دیکەی گرووپەکە — بە تی ئێس یەکەمین بەرنامەیان بۆ جەماوەر لەژێر سەرپەرشتیی بیگ هیت لە ١٣ی حوزەیرانی ٢٠١٣ پێشکەش کرد.

لە ساڵی ٢٠١٢ کۆمپانیاکە گرێبەستی لەگەڵ لیم جیۆنگ-هی واژۆ کرد، و گرووپی کچانی GLAMی وەک هاوکاری لەگەڵ سۆرس میوزیک پێک هێنا. گرووپەکە تا ساڵی ٢٠١٤ چالاک بوو، بەڵام بەهۆی مشتومڕێکەوە کە بەهۆی تێوەگلانی یەکێک لە ئەندامەکانی بەناوی کیم دا-هی-یەوە دروست بووبوو، هەڵوەشایەوە. کیم دوای ئەوەی تاوانبار کرا بە داواکردنی بێدەنگانە (باجی بێدەنگبوون) لە لی بیوونگ-هوون، سزای زیندانی بەسەردا سەپێنرا.

دوای کۆتاییهاتنی گرێبەستی هاوبەشی نێوان بیگ هیت و JYP لە نیسانی ٢٠١٤، سێ ئەندامی 2AM گەڕانەوە بۆ JYP، لە کاتێکدا لی چانگ-مین لەگەڵ بیگ هیت مایەوە بۆ ئەوەی بەردەوام بێت لە کاری تاکەکەسی و وەک بەشێک لە دووانەی Homme. هەروەها لەم ساڵەدا تیپی میوزیکی 8Eight هەڵوەشایەوە دوای ئەوەی گرێبەستەکانی بایک چان و جوو هی لەگەڵ بیگ هیت کۆتاییی هات. لە مانگی ئایاری ٢٠١٥، لیم جیۆنگ هی، دوای تەواوبوونی گرێبەستەکەی کە سێ ساڵە بوو، لە دەزگاکە جیا بووەوە.

لە شوباتی ٢٠١٨، Homme دوای ئەوەی گرێبەستەکەی ئەندام چانگمین کۆتاییی هات، هەڵوەشایەوە. ئەو کۆمپانیاکەی بەجێ هێشت بۆ ئەوەی دەزگای تایبەتی خۆی دابمەزرێنێت، هەموو ئەمانە لە کاتێکدا لی هیوون وەک هونەرمەندێکی تاکەکەسی بەردەوام بوو. لە مانگی ئۆکتۆبەردا گرووپی بی تی ئێس گرێبەستەکەیان لەگەڵ دەزگاکە بۆ ماوەی حەوت ساڵی دیکە نوێ و درێژ کردەوە. بیگ هیت دووەم گرووپی خۆی بە ناوی Tomorrow X Together (TXT) لە مانگی ئازاری ٢٠١٩ بۆ یەکەم جار دروست کرد.

لە شوباتی ٢٠٢١ کۆمپانیای بیگ هیت هاوبەشییەکی لەگەڵ Universal Music Group ڕاگەیاند، کە بریتی دەبێت لە چالاکییەکی هاوبەشی نێوان Big Hit America و Geffen Records لەژێر ناونیشانی کۆمپانیایەکی لۆس ئەنجلۆس و پەرەپێدانی گرووپێکی پۆپ لە ژێر مۆدێلێکی کاریگەر بە کەی پۆپ. هەروەها، Universal Music Group لەمەودوا زیاتر پلاتفۆرمی کۆمەڵایەتیی بیگ هیت بە ناوی «Weverse» بەکار دەهێنێت. لە ئەنجامی ئەم هاوبەشییەدا، بیگ هیت لە مانگی ئۆکتۆبەردا گەیشتە ڕێککەوتنێک بۆ ئەوەی بی تی ئێس دابەشکردنی لە ئەمریکا و چەند وڵاتێکی دیکە لە Sony Music's Columbia Records و The Orchard بگوازێتەوە بۆ Universal.

 ٢٠٢١–ئێستا: وەک بیگ هیت میوزیک 
لە ١٩ی ئازاری ٢٠٢١، کۆمپانیای بیگ هیت ئینتەرتەینمەنت ڕای گەیاند کە ناوی گۆڕاوە بۆ Hybe Corporation بۆ ئەوەی جەختی زیاتر لەسەر یەکە بازرگانی و وەبەرهێنانە فراوانەکانی بکاتەوە. لەگەڵ گۆڕانکارییەکە، ناوی Big Hit record label گۆڕا بۆ Big Hit Music.

لە ١ی نیسانی ٢٠٢١ کۆمپانیای هایب لەڕێگەی بڕیارێکی دەستەی کارگێڕییەوە ڕای گەیاند کە بزنسی لەیبلێ (بیگ هیت میوزیک) لە Hybe جیا دەکاتەوە بۆ دامەزراندنی کۆمپانیایەکی نوێ. کۆمپانیای هایب ١٠٠%ی پشکەکانی لە کۆمپانیا نوێیەکەدا دەبێت.

لە 1ی تەممووزی 2021، بیگ هیت میوزیک لە هایب جیا کرایەوە و بوو بە لقێکی هایب.

 سەرچاوەکان 

پۆل:ئەو کۆمپانیا چێژبەخشیانەی لە ٢٠٠٥ دامەزراون
پۆل:کۆمپانیایانەی کەوتوونەتە سێئول